Èxit de la primera 30K Marató Test Ciutat de Sagunt
02 de novembre 2016

![Imagen 1](/media/forj5rmb/llegada-maraton-30k.jpg)![Imagen 2](/media/qimnyypi/1-entrega-de-premios-marato-30k.jpg)

La primera 30K Marató Test Ciutat de Sagunt s'ha celebrat amb èxit aquest diumenge. És una carrera atlètica impulsada per l'Ajuntament de Sagunt i organitzada per l'empresa Cronometraje y organización de eventos deportivos SL, en col·laboració amb empreses de la ciutat.

El delegat d'Esports de l'Ajuntament de Sagunt, Guillermo Sampedro, ha declarat que “**era un projecte molt arriscat perquè és una carrera quasi inèdita a Espanya i, en línies generals, estem contents i satisfets amb el resultat per a ser el primer any. Els corredors se n'han anat contents a casa, valorant molt positivament el recorregut, la borsa, etc., i ara el que cal fer és preparar la segona edició, millorant i corregint els errors d'enguany**”.

  
En categoria masculina, els primers en els 30 km han sigut Francisco Gómez, seguit de Ximo Molla i Vicente Palones. En els 15 km, Paquito Piqueres, Nacho Pastor i Jesús Carpena. En categoria masculina, en 30 km, Raquel Pérez, Isabel Remohí i Laura Moreno. En 15 km, Inmaculada Barelles, Inma Bayo i Liz Karina Fernández.

*   [](http://www.facebook.com/sharer.php?u=https://aytosagunto.es/va/actualitat/exit-de-la-primera-30k-marato-test-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/exit-de-la-primera-30k-marato-test-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-de-la-primera-30k-marato-test-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/exit-de-la-primera-30k-marato-test-ciutat-de-sagunt/)